
Text rozhodnutia
Súd: Krajský súd Banská Bystrica Spisová značka: 17Co/78/2012 Identifikačné číslo súdneho spisu: 6711214828 Dátum vydania rozhodnutia: 25. 04. 2012 Meno a priezvisko sudcu, VSÚ: JUDr. Zita Nagypálová ECLI: ECLI:SK:KSBB:2012:6711214828.1 Uznesenie Krajský súd v Banskej Bystrici, ako súd odvolací, v právnej veci navrhovateľa Y. pozemkový úrad v H. H., T. Ľ. D., 1, H. H., V.: XXXXXXXX, proti odporcovi M. D., nar. XX. XX. XXXX, bytom D. XXXX/XX, F., zastúpený advokátkou JUDr. Vierou Rubaninskou, so sídlom Advokátskej kancelárie Horná 27, Banská Bystrica, o určenie neplatnosti zmluvy o nájme bytu a povinnosti vypratať byt, takto r o z h o d o l : Späťvzatie návrhu na začatie konania pripúšťa, rozsudok Okresného súdu Zvolen č. k. 9C/110/2011-87 z 02. 02. 2012 zrušuje a konanie zastavuje. Navrhovateľ je povinný nahradiť odporcovi trovy konania na trovách právneho zastúpenia vo výške 413 Eur na účet právnej zástupkyne odporcu JUDr. Viery Rubaninskej do 3 dní od právoplatnosti tohto rozhodnutia. o d ô v o d n e n i e : Okresný súd Zvolen rozsudkom č. k. 9C/110/2011-87 z 02. 02. 2012 v celom rozsahu zamietol návrh navrhovateľa na určenie neplatnosti zmluvy o nájme bytu z 01. 04. 2000 uzavretej medzi prenajímateľom Slovenská republiky - Okresný úrad vo Zvolene a nájomcom Rodanom Šaškievičom a tiež návrh na uloženie povinnosti odporcovi vypratať byt nachádzajúci na prízemí v združenej administratívnej budove vo Zvolen na D. XX. Úspešnému odporcovi priznal právo na náhradu trov konania vo výške 413 Eur. Pred nadobudnutím právoplatnosti rozsudku prvostupňového súdu navrhovateľ vzal v celom rozsahu späť návrh na začatie konania. Odporca so späťvzatím návrhu súhlasil a žiadal uložiť navrhovateľovi povinnosť nahradiť odporcovi trovy konania. Podľa § 208 Občianskeho súdneho poriadku (ďalej len „O. s. p.“), ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Odvolací súd majúc za preukázaný súhlas odporcu so späťvzatím návrhu späťvzatie podľa § 208 O. s. p. pripustil, rozsudok okresného súdu zrušil a konanie zastavil. O trovách konania rozhodol odvolací súd podľa § 146 ods. 2 veta prvá O. s. p. tak, že navrhovateľovi, ktorý zavinil, že sa konanie muselo zastaviť v dôsledku jeho procesného úkonu (späťvzatia návrhu) uložil povinnosť nahradiť odporcovi trovy konania vo výške 413 Eur, ktoré vznikli odporcovi tým, že ho v konaní zastupovala advokátka JUDr. Viera Rubaninská, ktorej za uskutočnené úkony právnej služby vznikol nárok na odmenu určenú podľa vyhlášky č. 655/2004 Z. z. o odmenách a náhradách advokátov za prípravu a prevzatie zastúpenia 04. 11. 2011, za vyjadrenie k návrhu 25. 11. 2011 vo výške 76 Eur x 2, za účasť na pojednávaní dňa 05. 01. 2012 a účasť na pojednávaní dňa 02. 02. 2012 vo výške 78,25 Eur x 2. Ku každému úkonu právnej služby prináleží aj paušálna náhrada nákladov vo výške 2 x 7,41 Eur k úkonom uskutočneným v roku 2011 a 2 x 7,63 Eur k úkonom uskutočneným v roku 2012 (spolu odmena a režijný paušál 338,58 Eur). V súvislosti s cestou zo sídla advokátskej kancelárie do miesta uskutočnenia úkonu na Okresný súd vo Zvolene v dňoch 05. 01. 2012 a 02. 02. 2012 si vyúčtovala advokátka odporcu cestovné náhrady a náhradu za stratu času. Za dve spiatočné cesty z Banskej Bystrice do Zvolena vykonané osobným motorovým vozidlom KIA Carens X,X G., evid. č. F si vyúčtovala odmenu 23,58 Eur a náhradu za stratu času za tieto cesty 2 x po 12,71 Eur, spolu 50,84 Eur. Trovy právneho zastupovania 413 Eur pozostávajú z odmeny s režijným paušálom 338,58 Eur + cestovné náhrady 23,58 Eur + náhrada za stratu času 50,84 Eur. Trovy konania je navrhovateľ povinný zaplatiť na účet právnej zástupkyne odporcu JUDr. Viery Rubaninskej. Senát krajského súdu prijal toto rozhodnutie pomerom hlasov 3 : 0. Poučenie: Proti tomuto rozhodnutiu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6711214828.1 (dáta aktuálne k 15. 11. 2026). Záväzné je znenie zverejnené súdom.




